[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 13.12.2010

COM(2010) 789 τελικό

2009/0060/B (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

δυνάμει του άρθρου 294 παράγραφος 6 της συνθήκης για τη λειτουργία της Ευρωπαϊκής Ένωσης σχετικά με τη θέση του Συμβουλίου ως προς την έκδοση κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΚ) αριθ. 1889/2006 για την καθιέρωση ενός χρηματοδοτικού μέσου για την προαγωγή της δημοκρατίας και των δικαιωμάτων του ανθρώπου παγκοσμίως

2009/0060/B (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

δυνάμει του άρθρου 294 παράγραφος 6 της συνθήκης για τη λειτουργία της Ευρωπαϊκής Ένωσης σχετικά με τη θέση του Συμβουλίου ως προς την έκδοση κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΚ) αριθ. 1889/2006 για την καθιέρωση ενός χρηματοδοτικού μέσου για την προαγωγή της δημοκρατίας και των δικαιωμάτων του ανθρώπου παγκοσμίως

1. Ιστορικό

Ημερομηνία διαβίβασης της πρότασης στο Ευρωπαϊκό Κοινοβούλιο και το Συμβούλιο (έγγραφο COM(2009) 194 τελικό – (2009/0060B COD): | διαβίβαση: 21 Απριλίου 2009 διορθωτικό: 30 Νοεμβρίου 2009, τροποποίηση: 01 Δεκεμβρίου 2009 (έναρξη ισχύος της συνθήκης της Λισαβόνας) |

Ημερομηνία γνωμοδότησης του Κοινοβουλίου σε πρώτη ανάγνωση: | 21 Οκτωβρίου 2010. |

Ημερομηνία διαβίβασης της τροποποιημένης πρότασης: | […]. |

Ημερομηνία έγκρισης της θέσης του Συμβουλίου | 10 Δεκεμβρίου 2010. |

2. Στόχος της πρότασης της Επιτροπής

Τα διάφορα χρηματοδοτικά μέσα της ΕΕ για την εξωτερική συνεργασία περιλαμβάνουν μια μικρή ασυνέπεια όσον αφορά τις εξαιρέσεις στην αρχή της μη επιλεξιμότητας της ενωσιακής χρηματοδότησης δαπανών σχετικών με φόρους, δασμούς και άλλα τέλη που επιβάλλονται από τρίτες χώρες.

Το Ευρωπαϊκό Μέσο για τη Δημοκρατία και τα Ανθρώπινα Δικαιώματα (EIDHR) δεν προβλέπει ευελιξία όσον αφορά τη μη επιλεξιμότητα της χρηματοδότησης τέτοιων δαπανών. Τα άλλα μέσα προβλέπουν ότι η στήριξη της ΕΕ δεν μπορεί «κατ’ αρχήν»να χρησιμοποιηθεί για τη χρηματοδότηση αυτών των δαπανών. Επομένως, επιτρέπουν την ευελιξία κατά περίπτωση, και ο υπεύθυνος διατάκτης μπορεί, όπου απαιτείται, να αποφασίσει να δεχθεί την επιλεξιμότητα προς το συμφέρον της χρηστής δημοσιονομικής διαχείρισης και της ορθής υλοποίησης των προγραμμάτων και σχεδίων.

Επομένως, η πρόταση απλώς προσθέτει τις λέξεις «κατ’ αρχήν» στο κείμενο.

3. Παρατηρήσεις σχετικά με τη θέση του Συμβουλίου

3.1. Γενικές παρατηρήσεις σχετικά με τη θέση του Συμβουλίου

Η Επιτροπή μπορεί να δεχθεί τη θέση του Συμβουλίου που συνάδει με την αρχική πρόταση της Επιτροπής και την πρώτη ανάγνωση του Ευρωπαϊκού Κοινοβουλίου, εξαιρουμένων ορισμένων ειδικών θεμάτων που αναφέρονται κατωτέρω.

3.2. Κύρια χαρακτηριστικά της θέσης του Συμβουλίου

Η θέση του Συμβουλίου αντανακλά τα ακόλουθα βασικά στοιχεία:

- Φόροι και δασμοί : η φράση «κατ’ αρχήν» προστίθεται στη μη επιλεξιμότητα των φόρων, δασμών και άλλων τελών, επισημαίνοντας με αυτόν τον τρόπο τη δυνατότητα εξαιρέσεων, οι οποίες ρυθμίζονται εσωτερικά από τις οδηγίες που δίδονται στους διατάκτες.

- Χωρισμός σε δυο διακριτές πράξεις : μία για τον DCI και μία για το EIDHR. Η Επιτροπή αρχικά πρότεινε μία πράξη που να επιβάλλει την ίδια τροπολογία και στα δύο μέσα. Η αντίστοιχη τροπολογία του DCI (με την προσθήκη του «κατ’ αρχήν») έχει ενσωματωθεί τώρα στη θέση του Συμβουλίου στο COM (2010) 102 τελικό – 2010/0059 COD (που είναι η τροποποίηση του DCI για να συμπεριληφθούν τα συνοδευτικά μέτρα στον τομέα της μπανάνας).

3.3. Ειδικά θέματα (τροπολογίες του Κοινοβουλίου που δεν γίνονται δεκτές από το Συμβούλιο):

Πράξεις κατ’ εξουσιοδότηση (άρθρο 290 της ΣΛΕΕ): το Κοινοβούλιο επιδιώκει με τις τροπολογίες κατά την πρώτη ανάγνωσή του να εφαρμόσει τη διαδικασία αυτή στην έγκριση εγγράφων πολυετούς στρατηγικής από την Επιτροπή. Παρά τις μακροσκελείς και έντονες διαπραγματεύσεις (συγκεκριμένα, πραγματοποιήθηκαν τριμερείς συζητήσεις στις 2 Φεβρουαρίου, 23 Μαρτίου και 20 Οκτωβρίου) δεν κατέστη δυνατή η επίτευξη συμφωνίας γι’ αυτό το θέμα. Το Συμβούλιο δεν δέχθηκε αυτές τις τροπολογίες στις θέσεις του κατά την πρώτη ανάγνωση. Η Επιτροπή είναι έτοιμη να συνεχίσει τις προσπάθειες για τον συμβιβασμό των θέσεων των θεσμικών οργάνων και την εξεύρεση τρόπου για την αντιμετώπιση των ουσιαστικών ανησυχιών που εκφράζονται έμμεσα στις τροπολογίες του Κοινοβουλίου, εξασφαλίζοντας ιδίως ότι το Κοινοβούλιο μπορεί να ασκεί τη δέουσα εποπτεία όσον αφορά τη διατύπωση των στρατηγικών εξωτερικής συνεργασίας και την ορθή υλοποίηση των εξωτερικών δημοσιονομικών μέσων.

4. Συμπέρασμα

Η Επιτροπή μπορεί να δεχθεί τη θέση του Συμβουλίου κατά την πρώτη ανάγνωση.